Foto: Yonhap Shimoliy Koreya yetakchisi Kim Chen In Vetnamga poyezdda yetib keldi. Bu haqda “Ryonxap” axborot agentligi xabar berdi. Poyezd Long-Son viloyatidagi Dong-Dang stansiyasiga yetib kelgandan keyin Kim Chen In avtomobilga o‘tirgan va kortej Xanoyga yo‘l olgan. U yergacha 170 km.lik yo‘l bir necha soat vaqt oladi. Kim Chen In Vetnam poytaxtida 27-28 fevral kunlari AQSh prezidenti Donald Tramp bilan uchrashuv o‘tkazadi.